title: 2011 m. balandžio 13 d. Komisijos įgyvendinimo direktyva 2011/43/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga kalcio polisulfidas, ir iš dalies keičiamas Komisijos sprendimas 2008/941/EB  Tekstas svarbus EEE

text:
14.4.2011

               LT

               Europos Sąjungos oficialusis leidinys

               L 100/39

         KOMISIJOS ĮGYVENDINIMO DIREKTYVA 2011/43/ES
   2011 m. balandžio 13 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga kalcio polisulfidas, ir iš dalies keičiamas Komisijos sprendimas 2008/941/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 1112/2002 (2) ir (EB) Nr. 2229/2004 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos ketvirtojo etapo įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra kalcio polisulfidas.

               (2)

               Pagal Reglamento (EB) Nr. 2229/2004 24e straipsnį pareiškėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 8 d. buvo priimtas Komisijos sprendimas 2008/941/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų, registracijos panaikinimo (4), kuriuo kalcio polisulfidas neįtrauktas į minėtą priedą.

               (3)

               Pirminis pranešėjas (toliau – pareiškėjas), vadovaudamasis Direktyvos 91/414/EEB 6 straipsnio 2 dalimi, pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka (5), 14–19 straipsniuose.

               (4)

               Paraiška pateikta Ispanijai, kuri Reglamentu (EB) Nr. 2229/2004 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/941/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Ispanija įvertino pareiškėjo pateiktus papildomus duomenis ir parengė papildomą ataskaitą. 2010 m. vasario 14 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. spalio 28 d. Tarnyba Komisijai pateikė savo išvadas dėl kalcio polisulfido (6). Šį vertinimo ataskaitos projektą valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos kalcio polisulfido peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra kalcio polisulfido, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl kalcio polisulfidą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (8)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra kalcio polisulfido, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (9)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (10)

               Todėl Direktyva 91/414/EEB turėtų būti atitinkamai iš dalies pakeista.

               (11)

               Sprendimu 2008/941/EB kalcio polisulfidas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie kalcio polisulfidą to sprendimo priede.

               (12)

               Todėl Sprendimas 2008/941/EB turėtų būti atitinkamai iš dalies pakeistas.

               (13)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/941/EB priedo eilutė apie kalcio polisulfidą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos kalcio polisulfido, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su kalcio polisulfidu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su kalcio polisulfidu, įvertina kiekvieną registruotą augalų apsaugos produktą, kurio sudėtyje kalcio polisulfidas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. balandžio 30 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje kalcio polisulfidas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje kalcio polisulfidas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 13 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 168, 2002 6 27, p. 14.

      (3)  OL L 379, 2004 12 24, p. 13.

      (4)  OL L 335, 2008 12 13, p. 91.

      (5)  OL L 15, 2008 1 18, p. 5.

      (6)  Europos maisto saugos tarnyba. „Bendros peržiūros išvados dėl veikliosios medžiagos pesticido kalcio polisulfido keliamos rizikos vertinimo“. EMST leidinys, 2010 m.; 8(11):1890. [48 p]. doi:10.2903/j.efsa.2010.1890. Galima rasti adresu www.efsa.europa.eu.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „349

                     Kalcio polisulfidas
                     CAS Nr. 1344–81–6
                     CIPAC Nr. 17

                        Kalcio polisulfidas

                     ≥ 290 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į kalcio polisulfido peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria:

                                 —

                                 su medžiaga dirbančių asmenų saugumui ir užtikrina, kad registracijos sąlygose būtų nurodytos tinkamos apsaugos priemonės,

                                 —

                                 vandens organizmų ir netikslinių nariuotakojų apsaugai ir užtikrina, kad prireikus naudojimo sąlygose būtų numatytos rizikos mažinimo priemonės.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2013 m. spalio 18 d. Komisijos deleguotoji direktyva 2014/5/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną spausdintinių plokščių lydmetaliuose, elektrinių bei elektroninių komponentų išvadų dangose ir spausdintinių plokščių dangose, laidų ir kabelių sujungimo lydmetaliuose, keitlių ir jutiklių, kurie įprastomis naudojimo ir laikymo sąlygomis nuolat naudojami žemesnėje kaip – 20 °C temperatūroje, sujungimo lydmetaliuose  Tekstas svarbus EEE

text:
9.1.2014

               LT

               Europos Sąjungos oficialusis leidinys

               L 4/53

         KOMISIJOS DELEGUOTOJI DIREKTYVA 2014/5/ES
   2013 m. spalio 18 d.
   kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES IV priedo nuostatos dėl išimties, kuria leidžiama naudoti šviną spausdintinių plokščių lydmetaliuose, elektrinių bei elektroninių komponentų išvadų dangose ir spausdintinių plokščių dangose, laidų ir kabelių sujungimo lydmetaliuose, keitlių ir jutiklių, kurie įprastomis naudojimo ir laikymo sąlygomis nuolat naudojami žemesnėje kaip – 20 °C temperatūroje, sujungimo lydmetaliuose
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. birželio 8 d. Europos Parlamento ir Tarybos direktyvą 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies a punktą,
   kadangi:

               (1)

               Direktyva 2011/65/ES draudžiama šviną naudoti rinkai teikiamoje elektros ir elektronikos įrangoje;

               (2)

               šiuo metu neįmanoma pakeisti kuo nors kitu ar iš viso nenaudoti švino spausdintinių plokščių lydmetaliuose, elektrinių bei elektroninių komponentų išvadų dangose ir spausdintinių plokščių dangose, laidų ir kabelių sujungimo lydmetaliuose, keitlių ir jutiklių, kurie įprastomis naudojimo ir laikymo sąlygomis nuolat naudojami žemesnėje kaip – 20 °C temperatūroje, sujungimo lydmetaliuose;

               (3)

               Direktyvą 2011/65/ES reikėtų atitinkamai iš dalies pakeisti,

         PRIĖMĖ ŠIĄ DIREKTYVĄ:
   1 straipsnis
   Direktyvos 2011/65/ES IV priedas iš dalies keičiamas kaip nurodyta šios direktyvos priede.
   2 straipsnis
   1.   Valstybės narės užtikrina, kad įsigaliotų įstatymai ir kiti teisės aktai, būtini, kad šios direktyvos būtų laikomasi ne vėliau kaip per šešis mėnesius nuo jos įsigaliojimo. Jos nedelsdamos pateikia Komisijai tų nuostatų tekstą.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 174, 2011 7 1, p. 88.

      PRIEDAS
      Į Direktyvos 2011/65/ES IV priedą įrašomas toks 26 punktas:

                     „26.

                     Švinas

                                 —

                                 spausdintinių plokščių lydmetaliuose,

                                 —

                                 elektrinių bei elektroninių komponentų išvadų dangose ir spausdintinių plokščių dangose,

                                 —

                                 laidų ir kabelių sujungimo lydmetaliuose,

                                 —

                                 lydmetaliuose, naudojamuose sujungti keitliams ir jutikliams,

                           kurie įprastomis naudojimo ir laikymo sąlygomis nuolat naudojami žemesnėje kaip – 20 °C temperatūroje.
                     Nustoja galioti 2021 m. birželio 30 d.“


title: 2011 m. balandžio 27 d. Komisijos įgyvendinimo direktyva 2011/56/ES, kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga ciprokonazolas, ir iš dalies keičiamas Komisijos sprendimas 2008/934/EB  Tekstas svarbus EEE

text:
28.4.2011

               LT

               Europos Sąjungos oficialusis leidinys

               L 108/30

         KOMISIJOS ĮGYVENDINIMO DIREKTYVA 2011/56/ES
   2011 m. balandžio 27 d.
   kuria iš dalies keičiama Tarybos direktyva 91/414/EEB, kad būtų įtraukta veiklioji medžiaga ciprokonazolas, ir iš dalies keičiamas Komisijos sprendimas 2008/934/EB
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:

               (1)

               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos išsamios Direktyvos 91/414/EEB 8 straipsnio 2 dalyje nurodytos darbo programos antrojo ir trečiojo etapų įgyvendinimo taisyklės ir nustatytas veikliųjų medžiagų, kurias reikia įvertinti, kad būtų galima jas įtraukti į Direktyvos 91/414/EEB I priedą, sąrašas. Tame sąraše yra ciprokonazolas.

               (2)

               Pagal Reglamento (EB) Nr. 1490/2002 11e straipsnį pranešėjas per du mėnesius nuo vertinimo ataskaitos projekto gavimo atsisakė siūlymo įtraukti tą veikliąją medžiagą į Direktyvos 91/414/EEB I priedą. Todėl 2008 m. gruodžio 5 d. buvo priimtas Komisijos sprendimas 2008/934/EB dėl tam tikrų veikliųjų medžiagų neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra tų medžiagų registracijos panaikinimo (4), kuriuo ciprokonazolas neįtrauktas į minėtą priedą.

               (3)

               Vadovaudamasis Direktyvos 91/414/EEB 6 straipsnio 2 dalimi pirminis pranešėjas (toliau – pareiškėjas) pateikė naują paraišką prašydamas taikyti skubos tvarką, nustatytą 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimu įprasta ir skubos tvarka (5), 14–19 straipsniuose.

               (4)

               Paraiška pateikta Airijai, kuri Reglamentu (EB) Nr. 1490/2002 paskirta ataskaitą rengiančia valstybe nare. Nustatytų skubos tvarkos terminų buvo laikytasi. Veikliosios medžiagos specifikacija ir nurodytos paskirtys yra tokios pat, kaip ir Sprendime 2008/934/EB. Paraiška taip pat atitinka kitus Reglamento (EB) Nr. 33/2008 15 straipsnyje nustatytus turinio ir tvarkos reikalavimus.

               (5)

               Airija įvertino pareiškėjo pateiktus papildomus duomenis ir parengė papildomą ataskaitą. 2010 m. vasario 12 d. ji šią ataskaitą pateikė Europos maisto saugos tarnybai (toliau – Tarnyba) ir Komisijai. Tarnyba perdavė papildomą ataskaitą kitoms valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Vadovaudamasi Reglamento (EB) Nr. 33/2008 20 straipsnio 1 dalimi ir Komisijos prašymu, 2010 m. lapkričio 8 d. Tarnyba pateikė Komisijai savo išvadas dėl ciprokonazolo (6). Vertinimo ataskaitos projektą, papildomą ataskaitą ir Tarnybos išvadas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2011 m. kovo 11 d. pateikė kaip Komisijos ciprokonazolo peržiūros ataskaitą.

               (6)

               Atlikus įvairius tyrimus nustatyta, kad augalų apsaugos produktai, kurių sudėtyje yra ciprokonazolo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo atvejų, kurie buvo išnagrinėti ir išsamiai pateikti Komisijos peržiūros ataskaitoje. Todėl ciprokonazolą tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šios veikliosios medžiagos, visose valstybėse narėse būtų registruojami vadovaujantis tos direktyvos nuostatomis.

               (7)

               Nepažeidžiant šios išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad medžiagos įtraukimas į I priedą gali priklausyti nuo tam tikrų sąlygų. Todėl tikslinga reikalauti, kad pranešėjas pateiktų papildomos informacijos, patvirtinančios toksikologinę priemaišų svarbą techninėje specifikacijoje, analitinius ciprokonazolo stebėsenos dirvožemyje, kūno skysčiuose ir audiniuose metodus, triazolo metabolitų darinių (TDM) likučius pirminiuose pasėliuose, sėjomainos būdu auginamuose pasėliuose ir gyvūninės kilmės produktuose, ilgalaikę riziką, keliamą žolėdžiams žinduoliams ir galimą izomerų mišinio preferencinio nykimo ir (arba) kitimo poveikį aplinkai.

               (8)

               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.

               (9)

               Nepažeidžiant Direktyvoje 91/414/EEB apibrėžtų pareigų, įtraukus veikliąją medžiagą į I priedą, valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos patikslintų galiojančią augalų apsaugos produktų, kurių sudėtyje yra ciprokonazolo, registraciją, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų. Valstybės narės atitinkamai turėtų iš dalies keisti, pakeisti arba panaikinti galiojančią registraciją pagal Direktyvos 91/414/EEB nuostatas. Nukrypstant nuo pirmiau minėto galutinio termino, reikėtų suteikti ilgesnį laikotarpį, per kurį pagal Direktyvoje 91/414/EEB nustatytus vienodus principus būtų pateikiamas ir vertinamas III priede nurodytas visas kiekvieno augalų apsaugos produkto kiekvienos numatytos paskirties dokumentų rinkinys.

               (10)

               Ankstesnė patirtis, įgyta į Direktyvos 91/414/EEB I priedą įtraukiant veikliąsias medžiagas, įvertintas remiantis 1992 m. gruodžio 11 d. Komisijos reglamento (EEB) Nr. 3600/92, nustatančio išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles (7), nuostatomis, rodo, kad gali kilti sunkumų išaiškinant galiojančios registracijos turėtojų pareigas, susijusias su galimybe naudotis duomenimis. Todėl, siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijos turėtojams, naujų įsipareigojimų, palyginti su iki šiol priimtomis I priedą iš dalies keičiančiomis direktyvomis, neatsirastų.

               (11)

               Todėl Direktyva 91/414/EEB turėtų būti atitinkamai iš dalies pakeista.

               (12)

               Sprendimu 2008/934/EB ciprokonazolas neįtrauktas į I priedą ir augalų apsaugos produktų, kurių sudėtyje yra tos medžiagos, registracija panaikinama iki 2011 m. gruodžio 31 d. Būtina išbraukti eilutę apie ciprokonazolą to sprendimo priede.

               (13)

               Todėl Sprendimas 2008/934/EB turėtų būti atitinkamai iš dalies pakeistas.

               (14)

               Šioje direktyvoje nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Sprendimo 2008/934/EB priedo eilutė apie ciprokonazolą išbraukiama.
   3 straipsnis
   Valstybės narės ne vėliau kaip 2011 m. lapkričio 30 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2011 m. gruodžio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   4 straipsnis
   1.   Vadovaudamosi Direktyva 91/414/EEB valstybės narės, jei būtina, iki 2011 m. lapkričio 30 d. iš dalies keičia arba panaikina galiojančią augalų apsaugos produktų, kurių sudėtyje yra veikliosios medžiagos ciprokonazolo, registraciją.
   Iki tos dienos jos turi patikrinti, ar laikomasi tos direktyvos I priede nurodytų reikalavimų, susijusių su ciprokonazolu, išskyrus įrašo B dalyje apibrėžtus su ta veikliąja medžiaga susijusius reikalavimus, ir ar registracijos turėtojas turi visą dokumentų rinkinį, atitinkantį tos direktyvos II priedo reikalavimus, arba ar gali juo naudotis pagal tos direktyvos 13 straipsnio sąlygas.
   2.   Nukrypdamos nuo 1 dalies nuostatų, valstybės narės iš naujo pagal Direktyvos 91/414/EEB VI priede nustatytus vienodus principus, vadovaudamosi tos direktyvos III priedo reikalavimus atitinkančiu dokumentų rinkiniu ir atsižvelgdamos į jos I priedo įrašo B dalį, susijusią su ciprokonazolu, įvertina kiekvieną registruotą augalų apsaugos produktą, kurio sudėtyje ciprokonazolas yra vienintelė veiklioji medžiaga arba viena iš keleto į Direktyvos 91/414/EEB I priedą ne vėliau kaip iki 2011 m. gegužės 31 d. įtrauktų veikliųjų medžiagų. Remdamosi tuo įvertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Nustačiusios, ar produktas atitinka minėtas sąlygas, valstybės narės:

               a)

               jei būtina, ne vėliau kaip iki 2015 m. gegužės 31 d. iš dalies keičia arba panaikina produkto, kurio sudėtyje ciprokonazolas yra vienintelė veiklioji medžiaga, registraciją; arba

               b)

               jei būtina, iš dalies keičia arba panaikina produkto, kurio sudėtyje ciprokonazolas yra viena iš kelių veikliųjų medžiagų, registraciją ne vėliau kaip iki 2015 m. gegužės 31 d. arba iki tokiam pakeitimui ar panaikinimui atlikti nustatytos dienos, kuri nurodyta atitinkamoje direktyvoje arba direktyvose, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.

         5 straipsnis
   Ši direktyva įsigalioja 2011 m. birželio 1 d.
   6 straipsnis
   Ši direktyva skirta valstybėms narėms.

      Priimta Briuselyje 2011 m. balandžio 27 d.

            Komisijos vardu

            Pirmininkas

         José Manuel BARROSO

      (1)  OL L 230, 1991 8 19, p. 1.

      (2)  OL L 55, 2000 2 29, p. 25.

      (3)  OL L 224, 2002 8 21, p. 23.

      (4)  OL L 333, 2008 12 11, p. 11.

      (5)  OL L 15, 2008 1 18, p. 5.

      (6)  Europos maisto saugos tarnyba, „Bendros peržiūros išvados dėl veikliosios medžiagos pesticido ciprokonazolo keliamos rizikos vertinimo“. EMST leidinys (2010 m.); 8(11):1897. [73 p.]. doi:10.2903/j.efsa.2010.1897. Pateikta www.efsa.europa.eu.

      (7)  OL L 366, 1992 12 15, p. 10.

      PRIEDAS
      Direktyvos 91/414/EEB I priedo lentelės pabaigoje įrašoma:

                     Nr.

                     Įprastas pavadinimas, Identifikavimo numeriai

                     IUPAC pavadinimas

                     Grynumas (1)

                     Įsigalioja

                     Įrašymo termino pabaiga

                     Konkrečios nuostatos

                     „358

                     Ciprokonazolas
                     CAS Nr. 94361–06–5

                     CIPAC Nr. 600

                        (2RS,3RS;2RS,3SR)-2-(4-chlorofenil)-3-ciklopropil-1-(1H-1,2,4-triazol-1-il)butan-2-olas

                     ≥ 940 g/kg

                     2011 m. birželio 1 d.

                     2021 m. gegužės 31 d.

                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į ciprokonazolo peržiūros ataskaitos, priimtos Maisto grandinės ir gyvūnų sveikatos nuolatiniame komitete 2011 m. kovo 11 d., išvadas, ypač į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria:

                                 a)

                                 triazolo metabolitų darinių (TDM) liekanų poveikiui vartotojams per maistą;

                                 b)

                                 vandens organizmams kylančiai rizikai.

                           Prireikus, naudojimo sąlygose turėtų būti numatytos rizikos mažinimo priemonės.
                     Susijusios valstybės narės reikalauja, kad būtų pateikta patvirtinamosios informacijos apie:

                                 a)

                                 toksikologinių priemaišų svarbą techninėje specifikacijoje;

                                 b)

                                 analitinius ciprokonazolo stebėsenos dirvožemyje, kūno skysčiuose ir audiniuose metodus;

                                 c)

                                 triazolo junginių metabolitų likučius (TDM) pirminiuose pasėliuose, sėjomainos būdu auginamuose pasėliuose ir gyvūninės kilmės produktuose;

                                 d)

                                 ilgalaikę riziką, keliamą žolėdžiams žinduoliams;

                                 e)

                                 galimą izomerų mišinio preferencinio nykimo ir (arba) kitimo poveikį aplinkai.

                           Susijusios valstybės narės užtikrina, kad pareiškėjas pateiktų Komisijai a punkte nurodytą informaciją iki 2011 m. gruodžio 1 d., b, c ir d punktuose nurodytą informaciją – iki 2013 m. gegužės 31 d., o e punkte nurodytą informaciją – per dvejus metus nuo konkrečių gairių priėmimo.“

         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.


title: 2011 m. liepos 1 d. Komisijos įgyvendinimo direktyva 2011/68/ES, kuria iš dalies keičiamos direktyvos 2003/90/EB ir 2003/91/EB, kuriomis nustatomos Tarybos direktyvų 2002/53/EB ir 2002/55/EB 7 straipsnio įgyvendinimo priemonės, susijusios su minimaliomis tikrinimo charakteristikomis ir minimaliomis žemės ūkio augalų rūšių ir daržovių rūšių tam tikrų veislių tikrinimo sąlygomis  Tekstas svarbus EEE

text:
2.7.2011

               LT

               Europos Sąjungos oficialusis leidinys

               L 175/17

         KOMISIJOS ĮGYVENDINIMO DIREKTYVA 2011/68/ES
   2011 m. liepos 1 d.
   kuria iš dalies keičiamos direktyvos 2003/90/EB ir 2003/91/EB, kuriomis nustatomos Tarybos direktyvų 2002/53/EB ir 2002/55/EB 7 straipsnio įgyvendinimo priemonės, susijusios su minimaliomis tikrinimo charakteristikomis ir minimaliomis žemės ūkio augalų rūšių ir daržovių rūšių tam tikrų veislių tikrinimo sąlygomis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
   atsižvelgdama į 2002 m. birželio 13 d. Tarybos direktyvą 2002/55/EB dėl prekybos daržovių sėkla (2), ypač į jos 7 straipsnio 2 dalies a ir b punktus,
   kadangi:

               (1)

               Komisijos direktyvos 2003/90/EB (3) ir 2003/91/EB (4) priimtos siekiant užtikrinti, kad veislės, kurias valstybės narės įtraukia į nacionalinius katalogus, atitiktų Bendrijos augalų veislių tarnybos (toliau – BAVT) toms veislėms nustatytose gairėse pateikiamas minimalias tikrinimo charakteristikas ir minimalias įvairių veislių tikrinimo sąlygas, tiek, kiek jos yra susijusios su šiomis gairėmis. Tose direktyvose nustatyta, kad kitoms veislėms turi būti taikomos Tarptautinės naujų augalų veislių apsaugos sąjungos (toliau – TNAVAS) gairės.

               (2)

               Vėliau BAVT nustatė gaires dar vienai rūšiai ir atnaujino ankstesniąsias.

               (3)

               Todėl direktyvos 2003/90/EB ir 2003/91/EB turėtų būti atitinkamai iš dalies pakeistos,

               (4)

               Šioje direktyvoje nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,

         PRIĖMĖ ŠIĄ DIREKTYVĄ:
   1 straipsnis
   Direktyvos 2003/90/EB I ir II priedai pakeičiami šios direktyvos priedo A dalimi.
   2 straipsnis
   Direktyvos 2003/91/EB priedai pakeičiami šios direktyvos priedo B dalimi.
   3 straipsnis
   Iki 2012 m. sausio 1 d. pradėtam tikrinimui valstybės narės gali taikyti direktyvų 2003/90/EB ir 2003/91/EB versiją, galiojusią iki jų pakeitimo šia direktyva.
   4 straipsnis
   Valstybės narės ne vėliau kaip 2011 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą bei tų nuostatų ir šios direktyvos atitikties lentelę.
   Tas nuostatas jos taiko nuo 2012 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   5 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   6 straipsnis
   Ši direktyva skirta valstybėms narėms.

      Priimta Briuselyje 2011 m. liepos 1 d.

            Komisijos vardu

            Pirmininkas

         José Manuel BARROSO

      (1)  OL L 193, 2002 7 20, p. 1.

      (2)  OL L 193, 2002 7 20, p. 33.

      (3)  OL L 254, 2003 10 8, p. 7.

      (4)  OL L 254, 2003 10 8, p. 11.

      PRIEDAS
      A   DALIS
      „
            I PRIEDAS

               1 straipsnio 2 dalies a punkte minimų rūšių, turinčių atitikti BAVT bandymų protokolus, sąrašas

                        Mokslinis pavadinimas

                        Bendrinis pavadinimas

                        BAVT protokolas

                           Pisum sativum L.

                        Sėjamasis žirnis

                        TP 7/2, 2010 3 11

                           Brassica napus L.

                        Paprastasis griežtis

                        TP 36/1, 2004 3 25

                           Helianthus annuus L.

                        Tikroji saulėgrąža

                        TP 81/1, 2002 10 31

                           Linum usitatissimum L.

                        Sėjamasis linas

                        TP 57/1, 2007 3 21

                           Avena nuda L.

                        Plikoji aviža

                        TP 20/1, 2003 11 6

                           Avena sativa L. (įskaitant A. byzantina K. Koch)

                        Sėjamoji aviža

                        TP 20/1, 2003 11 6

                           Hordeum vulgare L.

                        Paprastasis miežis

                        TP 19/2 red., 2010 3 11

                           Oryza sativa L.

                        Sėjamasis ryžis

                        TP 16/1, 2004 11 18

                           Secale cereale L.

                        Sėjamasis rugys

                        TP 58/1, 2002 10 31

                           xTriticosecale Wittm. ex A. Camus

                        Hibridai, gauti sukryžminus Triticum genties rūšis ir Secale genties rūšis

                        TP 121/2 1 red., 2011 2 16

                           Triticum aestivum L.

                        Paprastasis kvietys

                        TP 3/4 2 red., 2011 2 16

                           Triticum durum Desf.

                        Kietasis kvietys

                        TP 120/2, 2003 11 6

                           Zea mays L.

                        Paprastasis kukurūzas

                        TP 2/3, 2010 3 11

                           Solanum tuberosum L.

                        Valgomoji bulvė

                        TP 23/2, 2005 12 1

                  Šių protokolų tekstus galima rasti BAVT svetainėje (www.cpvo.europa.eu).

            II PRIEDAS

               1 straipsnio 2 dalies b punkte minimų rūšių, turinčių atitikti TNAVAS bandymų gaires, sąrašas

                        Mokslinis pavadinimas

                        Bendrinis pavadinimas

                        TNAVAS gairės

                           Beta vulgaris L.

                        Paprastasis runkelis

                        TG/150/3, 1994 11 4

                           Agrostis canina L.

                        Šuninė smilga

                        TG/30/6, 1990 10 12

                           Agrostis gigantea Roth.

                        Didžioji smilga

                        TG/30/6, 1990 10 12

                           Agrostis stolonifera L.

                        Baltoji smilga

                        TG/30/6, 1990 10 12

                           Agrostis capillaris L.

                        Paprastoji smilga

                        TG/30/6, 1990 10 12

                           Bromus catharticus Vahl

                        Paprastoji ragažolė

                        TG/180/3, 2001 4 4

                           Bromus sitchensis Trin.

                        Sitkinė dirsė

                        TG/180/3, 2001 4 4

                           Dactylis glomerata L.

                        Paprastoji šunažolė

                        TG/31/8, 2002 4 17

                           Festuca arundinacea Schreber

                        Nendrinis eraičinas

                        TG/39/8, 2002 4 17

                           Festuca filiformis Pourr.

                        Siūlinis eraičinas

                        TG/67/5, 2006 4 5

                           Festuca ovina L.

                        Avinis eraičinas

                        TG/67/5, 2006 4 5

                           Festuca pratensis Huds.

                        Tikrasis eraičinas

                        TG/39/8, 2002 4 17

                           Festuca rubra L.

                        Raudonasis eraičinas

                        TG/67/5, 2006 4 5

                           Festuca trachyphylla (Hack.) Krajina

                        Šiurkštusis eraičinas

                        TG/67/5, 2006 4 5

                           xFestulolium Asch. et Graebn.

                        Hibridai, gauti sukryžminus Festuca genties rūšis ir Lolium genties rūšis

                        TG/243/1, 2008 4 9

                           Lolium multiflorum Lam.

                        Gausiažiedė svidrė

                        TG/4/8, 2006 4 5

                           Lolium perenne L.

                        Daugiametė svidrė

                        TG/4/8, 2006 4 5

                           Lolium x boucheanum Kunth

                        Bušo svidrė

                        TG/4/8, 2006 4 5

                           Phleum nodosum L.

                        Smulkusis motiejukas

                        TG/34/6, 1984 11 7

                           Phleum pratense L.

                        Pašarinis motiejukas

                        TG/34/6, 1984 11 7

                           Poa pratensis L.

                        Pievinė miglė

                        TG/33/6, 1990 10 12

                           Lupinus albus L.

                        Baltažiedis lubinas

                        TG/66/4, 2004 3 31

                           Lupinus angustifolius L.

                        Siauralapis lubinas

                        TG/66/4, 2004 3 31

                           Lupinus luteus L.

                        Geltonasis lubinas

                        TG/66/4, 2004 3 31

                           Medicago sativa L.

                        Mėlynžiedė liucerna

                        TG/6/5, 2005 4 6

                           Medicago x varia T. Martyn

                        Margoji liucerna

                        TG/6/5, 2005 4 6

                           Trifolium pratense L.

                        Raudonasis dobilas

                        TG/5/7, 2001 4 4

                           Trifolium repens L.

                        Baltasis dobilas

                        TG/38/7, 2003 4 9

                           Vicia faba L.

                        Paprastoji pupa

                        TG/8/6, 2002 4 17

                           Vicia sativa L.

                        Sėjamasis vikis

                        TG/32/6, 1988 10 21

                           Brassica napus L. var. napobrassica (L.) Rchb.

                        Paprastasis griežtis

                        TG/89/6 red., 2001 4 4 + 2009 4 1

                           Raphanus sativus L. var. oleiformis Pers.

                        Aliejinis ridikas

                        TG/178/3, 2001 4 4

                           Arachis hypogea L.

                        Valgomasis arachis

                        TG/93/3, 1985 11 13

                           Brassica rapa L. var. silvestris (Lam.) Briggs

                        Dirvinis bastutis

                        TG/185/3, 2002 4 17

                           Carthamus tinctorius L.

                        Daržinis dygminas

                        TG/134/3, 1990 10 12

                           Gossypium spp.

                        Vilnamedis

                        TG/88/6, 2001 4 4

                           Papaver somniferum L.

                        Daržinė aguona

                        TG/166/3, 1999 3 24

                           Sinapis alba L.

                        Baltoji garstyčia

                        TG/179/3, 2001 4 4

                           Glycine max (L.) Merrill

                        Gauruotoji soja

                        TG/80/6, 1998 4 1

                           Sorghum bicolor (L.) Moench

                        Dvispalvis sorgas

                        TG/122/3, 1989 10 6

                  Šių gairių tekstai pateikti TNAVAS svetainėje (www.upov.int).
         “
      B   DALIS
      „
            I PRIEDAS

               1 straipsnio 2 dalies a punkte minimų rūšių, turinčių atitikti BAVT bandymų protokolus, sąrašas

                        Mokslinis pavadinimas

                        Bendrinis pavadinimas

                        BAVT protokolas

                           Allium cepa L. (Cepa grupė)

                        Valgomasis svogūnas

                        TP 46/2, 2009 4 1

                           Allium cepa L. (Aggregatum grupė)

                        Valgomojo svogūno smulkusis varietetas

                        TP 46/2, 2009 4 1

                           Allium fistulosum L.

                        Tuščialaiškis česnakas

                        TP 161/1, 2010 3 11

                           Allium porrum L.

                        Daržinis poras

                        TP 85/2, 2009 4 1

                           Allium sativum L.

                        Valgomasis česnakas

                        TP 162/1, 2004 3 25

                           Allium schoenoprasum L.

                        Laiškinis česnakas

                        TP 198/1, 2009 4 1

                           Apium graveolens L.

                        Valgomasis salieras

                        TP 82/1, 2008 3 13

                           Apium graveolens L.

                        Valgomojo saliero gumbinis varietetas

                        TP 74/1, 2008 3 13

                           Asparagus officinalis L.

                        Vaistinis smidras

                        TP 130/2, 2011 2 16

                           Beta vulgaris L.

                        Paprastasis runkelis, įskaitant Cheltenham

                        TP 60/1, 2009 4 1

                           Brassica oleracea L.

                        Garbiniuotasis kopūstas

                        TP 90/1, 2011 2 16

                           Brassica oleracea L.

                        Žiedinis kopūstas

                        TP 45/2, 2010 3 11

                           Brassica oleracea L.

                        Brokolinis kopūstas

                        TP 151/2, 2007 3 21

                           Brassica oleracea L.

                        Briuselinis kopūstas

                        TP 54/2, 2005 12 1

                           Brassica oleracea L.

                        Ropinis kopūstas

                        TP 65/1, 2004 3 25

                           Brassica oleracea L.

                        Savojinis kopūstas, baltasis gūžinis kopūstas, raudonasis gūžinis kopūstas

                        TP 48/3, 2011 2 16

                           Brassica rapa L.

                        Paprastojo bastučio pekininis porūšis

                        TP 105/1, 2008 3 13

                           Capsicum annuum L.

                        Vienametė paprika

                        TP 76/2, 2007 3 21

                           Cichorium endivia L.

                        Salotinė garbanotoji trūkažolė ir salotinė plačialapė trūkažolė

                        TP 118/2, 2005 12 1

                           Cichorium intybus L.

                        Paprastoji trūkažolė

                        TP 172/2, 2005 12 1

                           Cichorium intybus L.

                        Salotinė trūkažolė

                        TP 173/1, 2004 3 25

                           Citrullus lanatus (Thumb.) Matsum. et Nakai

                        Tikrasis arbūzas

                        TP 142/1, 2007 3 21

                           Cucumis melo L.

                        Sėjamasis melionas

                        TP 104/2, 2007 3 21

                           Cucumis sativus L.

                        Paprastasis agurkas

                        TP 61/2, 2008 3 13

                           Cucurbita pepo L.

                        Paprastasis agurotis

                        TP 119/1, 2004 3 25

                           Cynara cardunculus L.

                        Dygusis artišokas

                        TP 184/1, 2004 3 25

                           Daucus carota L.

                        Paprastoji morka ir pašarinė morka

                        TP 49/3, 2008 3 13

                           Foeniculum vulgare Mill.

                        Paprastasis pankolis

                        TP 183/1, 2004 3 25

                           Lactuca sativa L.

                        Sėjamoji salota

                        TP 13/5, 2011 2 16

                           Lycopersicon esculentum Mill.

                        Valgomasis pomidoras

                        TP 44/3, 2007 3 21

                           Petroselinum crispum (Mill.) Nyman ex A. W. Hill

                        Sėjamoji petražolė

                        TP 136/1, 2007 3 21

                           Phaseolus coccineus L.

                        Raudonžiedė pupelė

                        TP 9/1, 2007 3 21

                           Phaseolus vulgaris L.

                        Žemaūgė daržinė pupelė ir vijoklinė daržinė pupelė

                        TP 12/3, 2009 4 1

                           Pisum sativum L. (partim)

                        Raukšlėtasis žirnis, gliaudomasis žirnis ir cukrinis žirnis

                        TP 7/2, 2010 3 11

                           Raphanus sativus L.

                        Valgomasis ridikas

                        TP 64/1, 2002 3 27

                           Solanum melongena L.

                        Paprastasis baklažanas

                        TP 117/1, 2008 3 13

                           Spinacia oleracea L.

                        Daržinis špinatas

                        TP 55/3, 2010 3 11

                           Valerianella locusta (L.) Laterr.

                        Salotinė sultenė

                        TP 75/2, 2007 3 21

                           Vicia faba L. (partim)

                        Paprastoji pupa

                        TP Broadbean/1, 2004 3 25

                           Zea mays L. (partim)

                        Paprastasis kukurūzas

                        TP 2/3, 2010 3 11

                  Šių protokolų tekstus galima rasti BAVT svetainėje (www.cpvo.europa.eu).

            II PRIEDAS

               1 straipsnio 2 dalies b punkte minimų rūšių, turinčių atitikti TNAVAS bandymų gaires, sąrašas

                        Mokslinis pavadinimas

                        Bendrinis pavadinimas

                        TNAVAS gairės

                           Beta vulgaris L.

                        Lapinis runkelis

                        TG/106/4, 2004 3 31

                           Brassica rapa L.

                        Paprastoji ropė

                        TG/37/10, 2001 4 4

                           Cichorium intybus L.

                        Paprastoji trūkažolė

                        TG/154/3, 1996 10 18

                           Cucurbita maxima Duchesne

                        Didysis moliūgas

                        TG/155/4 red., 2007 3 28 + 2009 4 1

                           Raphanus sativus L.

                        Japoninis ridikas

                        TG/63/6, 1999 3 24

                           Rheum rhabarbarum L.

                        Rabarbaras

                        TG/62/6, 1999 3 24

                           Scorzonera hispanica L.

                        Valgomoji gelteklė

                        TG/116/4, 2010 3 24

                  Šių gairių tekstai pateikti TNAVAS svetainėje (www.upov.int).
         “


title: 2014 m. spalio 31 d. Komisijos deleguotoji direktyva (ES) 2015/13, kuria dėl vandens skaitiklių srauto srities iš dalies keičiamas Europos Parlamento ir Tarybos direktyvos 2014/32/ES III priedas  Tekstas svarbus EEE

text:
7.1.2015

               LT

               Europos Sąjungos oficialusis leidinys

               L 3/42

         KOMISIJOS DELEGUOTOJI DIREKTYVA (ES) 2015/13
   2014 m. spalio 31 d.
   kuria dėl vandens skaitiklių srauto srities iš dalies keičiamas Europos Parlamento ir Tarybos direktyvos 2014/32/ES III priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 26 d. Europos Parlamento ir Tarybos direktyvą 2014/32/ES dėl valstybių narių įstatymų, susijusių su matavimo priemonių tiekimu rinkai, suderinimo (1), ypač į jos 47 straipsnio b punktą,
   kadangi:

               (1)

               Direktyvoje 2014/32/ES nustatyti reikalavimai, kuriuos turi atitikti tam tikros matavimo priemonės, kad galėtų būti pateiktos rinkai ir (arba) pradėtos naudoti specifinėms valstybių narių nurodytoms matavimo užduotims;

               (2)

               pirmame iš vandens skaitikliams taikomų specifinių reikalavimų (1 reikalavimas), nustatytų Direktyvos 2014/32/ES III priede, nurodyta vandens srauto srities norminė veikimo sąlyga Q3/Q1 ≥ 10;

               (3)

               2011 m. spalio 31 d. įsigaliojo atnaujintas standartas EN 14154, kuriame nustatyta srauto sritis buvo Q3/Q1 ≥ 40. Persvarstytas standartas EN 14154 atitinka tarptautinį standartą. Šis srauto sričiai taikomas reikalavimas yra griežtesnis nei Direktyvos 2014/32/ES III priede nustatyti specifiniai reikalavimai; jį taikant gaunami tikslesni matavimo rezultatai;

               (4)

               prieš Europos Parlamento ir Tarybos direktyva 2004/22/EB (2) dėl matavimo priemonių nustatant, kad srauto sritis turi atitikti sąlygą Q3/Q1 ≥ 10, visose valstybėse narėse taikytas tarptautinis OIML standartas, kuriuo reikalauta, kad srauto sričiai būtų taikoma sąlyga Q3/Q1 ≥ 40. Dėl Direktyvos 2014/32/ES 50 straipsnio 2 dalyje nustatytų pereinamojo laikotarpio nuostatų daugelis šiuo metu rinkai teikiamų vandens skaitiklių jau dabar atitinka reikalavimą Q3/Q1 ≥ 40;

               (5)

               vandens skaitikliai, atitinkantys srauto srities sąlygą Q3/Q1 ≥ 10, gali būti daug pigesni nei standarto EN 14154 reikalavimus (Q3/Q1 ≥ 40) atitinkantys vandens skaitikliai. Direktyvos 2014/32/ES III priedo 10 punktu komunalinių paslaugų įmonei arba asmeniui, teisiškai paskirtam vandens skaitikliui įrengti, suteikiama laisvė, inter alia, nuspręsti, koks yra tinkamas srauto srities dydis, kad būtų galima tiksliai matuoti numatomą arba numatytiną suvartoti tūrį (3). Todėl gali būti įrengiami standarto EN 14154 reikalavimų dėl srauto srities neatitinkantys vandens skaitikliai, kurie atitinka Direktyvos 2014/32/ES III priede nustatytus reikalavimus. Tačiau juos naudojant gali padidėti tikimybė, kad dėl mažiau tikslaus skaitiklio matavimo vartotojams pateikiamose sąskaitose atsiras klaidų;

               (6)

               srauto srities sąlyga Q3/Q1 ≥ 40 yra šiuolaikinio tarptautinio standarto ir gamybos praktikos modernumo pavyzdys, be to, ji atitinka minimalią šiuo metu Sąjungos rinkoje užtikrinamą kokybę. Ją taikant galima atlikti tikslesnius matavimus, taip užtikrinant geresnę vartotojų apsaugą. Atsižvelgiant į tai, kad srauto srities sąlyga Q3/Q1 ≥ 40 daugelį metų buvo ir vis dar yra rinkoje esantiems įrengiamiems skaitikliams taikomas būtiniausias reikalavimas, naudotojai dėl šio suderinimo nepatirs papildomų išlaidų,

               (7)

               Direktyva 2014/32/ES turėtų būti iš dalies atitinkamai pakeista,

         PRIĖMĖ ŠIĄ DIREKTYVĄ:
   1 straipsnis
   Direktyvos 2014/32/ES III priedo 1 punktas pakeičiamas taip:

                  „1.

                  Vandens srauto sritį.
                  Srauto srities vertės turi atitikti šias sąlygas:

                              Q3/Q1 ≥ 40

                              Q2/Q1 = 1,6

                              Q4/Q3 = 1,25“

   2 straipsnis
   1.   Valstybės narės ne vėliau kaip 2016 m. balandžio 19 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. balandžio 20 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.

      Priimta Briuselyje 2014 m. spalio 31 d.

            Komisijos vardu

            Pirmininkas

         José Manuel BARROSO

      (1)  OL L 96, 2014 3 29, p. 149.

      (2)  2004 m. kovo 31 d. Europos Parlamento ir Tarybos direktyva 2004/22/EB dėl matavimo priemonių (OL L 135, 2004 4 30, p. 1).

      (3)  Žr. Direktyvos 2014/32/ES III priedo 10 punktą.